CELEX: 62007CJ0368
Language: hu
Date: 2008-09-25 00:00:00
Title: A Bíróság (hetedik tanács) 2008. szeptember 25-i ítélete. # Az Európai Közösségek Bizottsága kontra Olasz Köztársaság. # Tagállami kötelezettségszegés - 2000/59/EK irányelv - A hajókon keletkező hulladék és a rakománymaradványok fogadására alkalmas kikötői létesítmények - Az összes kikötőre vonatkozó hulladékgazdálkodási terv kidolgozásának és végrehajtásának hiánya. # C-368/07. sz. ügy

A Bíróság (hetedik tanács) 2008. szeptember 25‑i ítélete – Bizottság kontra Olaszország
      (C‑368/07. sz. ügy)
      „Tagállami kötelezettségszegés – 2000/59/EK irányelv – A hajókon keletkező hulladék és a rakománymaradványok fogadására alkalmas kikötői létesítmények – Az összes kikötőre vonatkozó hulladékgazdálkodási terv kidolgozásának és végrehajtásának hiánya”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 12. pont)
      2.                     Intézmények jogi aktusai – Irányelvek – A tagállamok általi végrehajtás – Az irányelvek hatékony érvényesülése biztosításának
            szükségessége (EK 249. cikk) (vö. 16. pont)
      3.                     Környezet – Hulladékok – 2000/59 irányelv– Hajókon keletkező hulladékok és rakománymaradványok (2000/59 európai parlamenti
            és tanácsi irányelv, 3. cikk, b) pont, 5. cikk, (1) bekezdés és 16. cikk, (1) bekezdés) (vö. 17–22. pont és a rendelkező rész)
      Tárgy
      
         
               Tagállami kötelezettségszegés – A hajókon keletkező hulladék és a rakománymaradványok fogadására alkalmas kikötői létesítményekről
                  szóló, 2000. november 27‑i 2000/59/EK európai parlamenti és tanácsi irányelvnek (HL L 332., 81. o.; magyar nyelvű különkiadás
                  7. fejezet, 5. kötet, 358. o.) való megfeleléshez szükséges rendelkezések előírt határidőn belül történő elfogadásának elmulasztása.
               
            Rendelkező rész
      
         
                  1)
               
               
                  
               
               
                  	Az Olasz Köztársaság – mivel az összes olasz kikötő tekintetében nem dolgozta ki és fogadta el a hulladékgazdálkodási terveket –
                     nem teljesítette a hajókon keletkező hulladék és a rakománymaradványok fogadására alkalmas kikötői létesítményekről szóló,
                     2000. november 27‑i 2000/59/EK európai parlamenti és a tanácsi irányelv 5. cikkének (1) bekezdéséből, illetve 16. cikkének
                     (1) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság az Olasz Köztársaságot kötelezi a költségek viselésére.